OZONNI BUZUVChI MODDALARNI VA TARKIBIDA ULAR MAVJUD BOʻLGAN MAHSULOTLARNI OʻZBEKISTON RESPUBLIKASIGA OLIB KIRIShNI VA OʻZBEKISTON RESPUBLIKASIDAN OLIB ChIQIShNI TARTIBGA SOLIShNI TAKOMILLAShTIRISh TOʻGʻRISIDA
(resolution, 2018-04-13)

Ozonni buzuvchi moddalardan foydalanishni toʻxtatish milliy dasturini amalga oshirishga yoʻnaltirilgan Ozonni buzuvchi moddalarni va tarkibida ular mavjud boʻlgan mahsulotlarni Oʻzbekiston Respublikasiga olib kirishni va Oʻzbekiston Respublikasidan olib chiqishni takomillashtirish va davlat tomonidan boshqarish chora-tadbirlarini tartibga solish maqsadida, shuningdek Tovarlarni tavsiflash va kodlashtirishning uygʻunlashtirilgan tizimiga (2002-yilgi versiya) asoslangan Tashqi iqtisodiy faoliyat tovar nomenklaturasiga muvofiq Vazirlar Mahkamasi qaror qiladi: 1. Quyidagilar: Oʻzbekiston Respublikasiga olib kirish va Oʻzbekiston Respublikasidan olib chiqish Oʻzbekiston Respublikasi Davlat tabiatni muhofaza qilish qoʻmitasi tomonidan beriladigan ruxsatnomalar boʻyicha amalga oshiriladigan Ozonni buzuvchi moddalar roʻyxati 1-ilovaga* muvofiq; Agar tarkibida ozonni buzuvchi moddalar boʻlsa Oʻzbekiston Respublikasiga olib kirish va Oʻzbekiston Respublikasidan olib chiqish Oʻzbekiston Respublikasi Davlat tabiatni muhofaza qilish qoʻmitasi tomonidan beriladigan ruxsatnomalar boʻyicha amalga oshiriladigan mahsulotlar roʻyxati 2-ilovaga* muvofiq; Ozonni buzuvchi moddalarni va tarkibida ular mavjud boʻlgan mahsulotlarni Oʻzbekiston Respublikasiga olib kirish va Oʻzbekiston Respublikasidan olib chiqish tartibi toʻgʻrisidagi nizom 3-ilovaga* muvofiq; 2005—2030-yillar davrida ozonni buzuvchi moddalarni Oʻzbekiston Respublikasiga olib kirishga kvotalar 4-ilovaga* muvofiq tasdiqlansin. 2. 1985-yilgi Ozon qatlamini himoya qilish toʻgʻrisidagi Vena konvensiyasi va 1987-yilgi Ozon qatlamini buzuvchi moddalar boʻyicha Monreal protokoli Tomonlari hisoblangan mamlakatlardan: 5-ilovaga* muvofiq ozonni buzuvchi moddalarni; mazkur qarorga 1 va 5-ilovalarning A roʻyxati I guruhida koʻrsatilgan ozonni buzuvchi moddalardan foydalaniladigan sovutgich uskunalari va havo haroratini birxillashtiruvchi qurilmalarni Oʻzbekiston Respublikasiga olib kirish taqiqlansin. 3. Vazirlar Mahkamasining “Ozon qatlamini himoya qilish sohasidagi shartnomalar boʻyicha Oʻzbekiston Respublikasining xalqaro majburiyatlarini bajarish chora-tadbirlari toʻgʻrisida” 2000-yil 24-yanvardagi 20-son qaroriga 6-ilovaga* muvofiq oʻzgartirishlar kiritilsin. 4. Vazirlar Mahkamasining “Ozonni buzuvchi moddalarni va tarkibida ular mavjud boʻlgan mahsulotlarni Oʻzbekiston Respublikasiga olib kirishni va Oʻzbekiston Respublikasidan olib chiqishni tartibga solish toʻgʻrisida” 2000-yil 14-martdagi 90-son qarori (Oʻzbekiston Respublikasi QT, 2000-y., 3-son, 12-modda) oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish masalalari yigʻma axborot-tahlil departamentiga hamda qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamentiga yuklansin.